=== To tyske stater ===
[[Weimarrepublikken]]s flag, med de liberale og demokratiske farver sort, rødt og gult, blev taget i brug igen, da [[Tyskland]] i [[1949]] de facto blev organiseret i to separate stater. Genindførelsen af sort, rødt og gult skete først i de nyorganiserede delstater. Disse blev etableret og fik deres forfatninger før de to tyske stater. Delstaten [[Rheinland-Pfalz' flag|Rheinland-Pfalz]] antog et flag med farverne sort, rødt og gult [[10. maj]] [[1948]]. Delstaten [[Württemberg-Baden]], forløberen for dagens [[Baden-Württemberg]], indskrev flaget i sort, rødt og gult i forfatningen vedtaget 28. november 1946.<ref>Petra Schön (red.): ''Baden-württembergische Befindlichkeiten. Das Land und seine Symbolik.'', 2002, s. 18.</ref> [[Niedersachsens flag]] og [[Saarlands flag]] gør også brug af de tyske farver.
Historie